SSC নিয়োগে বিরাট নির্দেশ হাইকোর্টের

ওয়েবডেস্ক- এসএসসি (SSC) নিয়ে চাপানউতোর অব্যাহত। এবার নিয়োগ মামলায় নয়া মোড়। চলতি ২০২৫ নিয়োগ প্রক্রিয়া মামলায় সমস্ত ওএমআর সিট প্রকাশের নির্দেশ দিল হাইকোর্ট (High Court)। বিচারপতি অমৃতা সিনহা বেঞ্চ থেকে বৃহস্পতিবার বিরাট ঘোষণা করা হয়। হাইকোর্ট নবম-দশম, একাদশ-দ্বাদশ নিয়োগ প্রক্রিয়ায় সমস্ত ওএমআর সিট প্রকাশের নির্দেশ দিলেন। School Service Commission-এর ওয়েবসাইটে এই ওএমআর (OMR Sheet) প্রকাশের নির্দেশ দিয়েছে হাইকোর্ট।

২০১৬ সালে মেয়াদ উত্তীর্ণ প্যানেল থেকে নিযুক্তদের তালিকাও কমিশনের ওয়েবসাইটে প্রকাশের নির্দেশ দেওয়া হয়েছে। আদালত তার পর্যবেক্ষণে জানিয়েছে, ২৭/১১/২০১৮-এর পরে নিয়োগ হওয়া নবম-দশম শিক্ষক পদে মেয়াদ উত্তীর্ণদের তালিকাও প্রকাশ করতে হবে। পাশাপাশি  ১২/৩/২০১৯ পর নিযুক্ত একাদশ-দ্বাদশ শ্রেণীর শিক্ষক পদে নিয়োগ হওয়া মেয়াদ উত্তীর্ণদের তালিকাও কমিশনকে প্রকাশের নির্দেশ দিয়েছে। বিচারপতি অমৃতা সিনহা নির্দেশ দেন, এই তালিকায় থাকা কেউ যদি ২০২৫ এর প্রক্রিয়ায় বসের তাহলে তাদের ভাগ্য নির্ভর করবে হাইকোর্টের মামলার উপরে।

এই প্রসঙ্গে বিচারপতি অমৃতা সিনহার নির্দেশ, “এই তালিকায় থাকা কেউ যদি ২০২৫ প্রক্রিয়ায় বসে থাকেন তাহলে তাঁদের ভাগ্য হাইকোর্টের মামলার উপর নির্ভর করবে।”

বিচারপতি অমৃতা সিনহার মন্তব্য পরীক্ষার কি হবে কেউ জানে না, আর আপনি নথি যাচাই নিয়ে ব্যস্ত হয়ে পড়ছেন। গতকালের সুপ্রিম কোর্টের পর্যবেক্ষণের পর তাৎপর্যপূর্ণ মন্তব্য বিচারপতি অমৃতা সিনহার। এসএসসি সংক্রান্ত একটি মামলা আগামীকাল শুনানির জন্য বিচারপতি অমৃতা সিনহার দৃষ্টি আকর্ষণ করেন এক আইনজীবী। আইনজীবী বারবার বলতে থাকেন যে আগামী ১৮ নভেম্বর থেকে নথি যাচাই শুরু হবে। ফলে আগামীকালই যেন এসএসসি সংক্রান্ত অন্য মামলাগুলির সঙ্গে একত্রে শুনানি করা হয়। এরপরেই এই মন্তব্য করেন বিচারপতি সিনহা।

আরও পড়ুন- ২০১৬-র অযোগ্য শিক্ষকদের পূর্ণাঙ্গ তালিকা প্রকাশ করল SSC

এসএসসি-র মামলা হাইকোর্টে আসা নিয়ে শিক্ষামন্ত্রী ব্রাত্য বসু জানিয়েছেন যে, তারা আশাবাদী। স্বচ্ছতার সঙ্গে এসএসসি পরীক্ষা হয়েছে। যোগ্য চাকরি প্রার্থীরাদের যাতে কোনও ভাবে ক্ষতি না হয়, সেদিকে লক্ষ্য রাখছে সুপ্রিম কোর্ট।

দেখুন আরও খবর-