OMR প্রকাশের আবেদনে হাইকোর্টে সংগ্রামী যৌথ মঞ্চের রাজীব হাঁসদা

ওয়েবডেস্ক- সংগ্রামী যৌথ মঞ্চের রাজীব হাঁসদা (Rajiv Hansda) OMR প্রকাশ করতে চেয়ে কলকাতা হাইকোর্টের (Kolkata High Court) দ্বারস্থ হলেন। দাবি  ২০১৬ ও ২০২৫ এর OMR প্রকাশ্যে আনতে হবে। কারণ রাজীব এর নাম OMR কারচুপি, প্যানেল বহির্ভূত, রাঙ্ক জাম্প এ ছিল না। মামলা দায়েরের অনুমোদন বিচারপতি অমৃতা সিনহার (Justice Amrita Sinha) । আগামি সপ্তাহে শুনানির সম্ভাবনা।

উল্লেখ্য, শিক্ষক নিয়োগ (WBSSC Recruitment 2025) সংক্রান্ত সব মামলা ফেরত পাঠিয়েছে সুপ্রিম কোর্ট। ২৭ নভেম্বর বৃহস্পতিবার ২০১৬ সালের প্য়ানেলের মেয়াদ শেষ হওয়া বা মেয়াদ উত্তীর্ণ নিয়োগ তালিকা প্রকাশের নির্দেশ দেয় কলকাতা হাইকোর্ট (Calcutta High Court)। এসএসসি (SSC Case)-র ২০১৬ সালের শিক্ষক নিয়োগ প্যানেলের মেয়াদ উত্তীর্ণ হয়ে যাওয়ার পর নবম-দশম এবং একাদশ-দ্বাদশে কাদের শিক্ষক হিসাবে নিয়োগ করা হয়েছিল বা কারা নিয়োগপত্র পেয়েছিলেন, এবার তাঁদেরই তালিকা কমিশনের কাছে তলব করলেন বিচারপতি অমৃতা সিনহা (Justice Amrita Sinha)।

আরও পড়ুন-  ২০২৫ নিয়োগে সব OMR প্রকাশের নির্দেশ বিচারপতি সিনহার

মেয়াদ উত্তীর্ণ নিয়োগের পাশাপাশি, চলতি বছরের লিখিত পরীক্ষার OMR শিট আপলোড করারও নির্দেশ দেন বিচারপতি অমৃতা সিনহা। এদিন কমিশনের সওয়ালকারীর উদ্দেশে বিচারপতি প্রশ্ন ছিল ‘আপনারা ওএমআর শিট আপলোড করেননি কেন? সুপ্রিম কোর্টের নির্দেশে নিয়োগ হচ্ছে। প্রথম দিন থেকে স্বচ্ছতার সঙ্গে কাজ করা উচিত, না হলে পরে আবার অনিয়মের অভিযোগ উঠবে।’

আদালতের কাছে এই তালিকা পেশের জন্য একটি ডেডলাইনও বেঁধে দিয়েছেন বিচারপতি। আগামী ১০ ডিসেম্বরের মধ্যে এই মেয়াদ উত্তীর্ণ প্যানেলের নিযুক্ত প্রার্থীদের তালিকা আদালতে পেশ করতে কমিশনকে নির্দেশ দেন তিনি।

দেখুন আরও খবর-